title: Rozhodnutie Európskeho parlamentu a Rady č. 445/2014/EÚ zo 16. apríla 2014 , ktorým sa ustanovuje akcia Únie s názvom Európske hlavné mestá kultúry na roky 2020 až 2033 a ktorým sa zrušuje rozhodnutie č. 1622/2006/ES

text:
               3.5.2014

               SK

               Úradný vestník Európskej únie

               L 132/1

         ROZHODNUTIE EURÓPSKEHO PARLAMENTU A RADY č. 445/2014/EÚ
   zo 16. apríla 2014,
   ktorým sa ustanovuje akcia Únie s názvom Európske hlavné mestá kultúry na roky 2020 až 2033 a ktorým sa zrušuje rozhodnutie č. 1622/2006/ES
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 167 ods. 5 prvú zarážku,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   so zreteľom na stanoviská Výboru regiónov (1),
   konajúc v súlade s riadnym legislatívnym postupom (2),
   keďže:

               (1)

               Zmluva o fungovaní Európskej únie (ZFEÚ) má za cieľ čoraz užšie spojenectvo medzi národmi Európy a zveruje Únii okrem iného úlohu prispievať k rozkvetu kultúr členských štátov pri rešpektovaní ich národnej a regionálnej rozmanitosti a súčasnom zdôrazňovaní spoločného kultúrneho dedičstva. Únia v tejto súvislosti podľa potreby podporuje a dopĺňa činnosť členských štátov zameranú na lepšie spoznanie a šírenie kultúry a histórie európskych národov.

               (2)

               V oznámení Komisie z 10. mája 2007 o európskej stratégii pre kultúru v globalizovanom svete, ktoré podporila Rada vo svojom uznesení zo 16. novembra 2007 (3) a Európsky parlament vo svojom uznesení z 10. apríla 2008 (4), sa stanovujú ciele budúcich činností Únie v oblasti kultúry. Tieto činnosti by mali podporovať kultúrnu rozmanitosť a medzikultúrny dialóg, kultúru ako katalyzátor tvorivosti v súlade s rámcom pre rast a zamestnanosť a kultúru ako dôležitý prvok v medzinárodných vzťahoch Únie.

               (3)

               Dohovor Unesco o ochrane a podpore rozmanitosti kultúrnych prejavov, ktorý nadobudol platnosť 18. marca 2007 a ktorého je Únia zmluvnou stranou, si kladie za cieľ chrániť a podporovať kultúrnu rozmanitosť, podnecovať medzikultúrnosť a zvyšovať povedomie o hodnote kultúrnej rozmanitosti na miestnej, národnej i medzinárodnej úrovni.

               (4)

               Rozhodnutím Európskeho parlamentu a Rady č. 1622/2006/ES (5) sa ustanovila činnosť na podporu projektu Európske hlavné mesto kultúry na roky 2007 až 2019.

               (5)

               Z hodnotení Európskych hlavných miest kultúry, ako aj z verejných konzultácií o budúcnosti tejto akcie po roku 2019 vyplynulo, že sa postupne stala jednou z najambicióznejších kultúrnych iniciatív v Európe, ako aj jednou z tých, ktoré európski občania najviac oceňujú. Mala by sa preto vytvoriť nová akcia na obdobie rokov 2020 – 2033.

               (6)

               K pôvodným cieľom Európskych hlavných miest kultúry, ktorými bolo vyzdvihnúť bohatstvo a rozmanitosť európskych kultúr a črty týchto kultúr, ako aj podporiť lepšie vzájomné porozumenie medzi európskymi občanmi, pridali postupne mestá, ktoré sú držiteľmi titulu Európske hlavné mesto kultúry (ďalej len „titul“), prostredníctvom pákového efektu titulu nový rozmer, a to podnietenie ich všeobecnejšieho rozvoja v súlade s ich príslušnými stratégiami a prioritami.

               (7)

               Ciele akcie ustanovenej týmto rozhodnutím by mali byť v úplnom súlade s cieľmi programu Kreatívna Európa ustanoveného nariadením Európskeho parlamentu a Rady (EÚ) č. 1295/2013 (6) zameraného na ochranu, rozvoj a podporu európskej kultúrnej a jazykovej rozmanitosti, podporu európskeho kultúrneho dedičstva a posilnenie konkurencieschopnosti európskych kultúrnych a kreatívnych sektorov, najmä audiovizuálneho sektora, s cieľom podporiť inteligentný, udržateľný a inkluzívny rast. Dosahovanie týchto cieľov by malo tiež pomáhať prehlbovať pocit príslušnosti k spoločnému kultúrnemu priestoru a stimulovať medzikultúrny dialóg a vzájomné porozumenie.

               (8)

               V záujme dosiahnutia týchto cieľov je dôležité, aby sa mestá, ktoré sú držiteľmi titulu, snažili rozvíjať prepojenie na jednej strane medzi svojimi kultúrnymi a kreatívnymi sektormi a na strane druhej medzi sektormi, ako je vzdelávanie, výskum, životné prostredie, mestský rozvoj alebo kultúrny cestovný ruch. Skúsenosti z minulosti predovšetkým ukázali, že Európske hlavné mestá kultúry majú potenciál podnecovať miestny rozvoj a kultúrny cestovný ruch, ako sa zdôrazňuje v oznámení Komisie z 30. júna 2010 s názvom Európa ako popredná svetová destinácia cestovného ruchu – nový politický rámec pre európsky cestovný ruch, ktoré Rada uvítala vo svojich záveroch z 12. októbra 2010 a Európsky parlament podporil vo svojom uznesení z 27. septembra 2011 (7).

               (9)

               Tiež je dôležité, aby sa mestá, ktoré sú držiteľmi titulu, snažili podporovať sociálne začlenenie a rovnosť príležitostí a aby urobili maximum pre to, aby boli do prípravy a realizácie kultúrneho programu čo najviac zapojené všetky zložky občianskej spoločnosti s osobitným dôrazom na mladých ľudí a marginalizované a znevýhodnené skupiny.

               (10)

               Z hodnotení a verejných konzultácií tiež presvedčivo vyplýva, že Európske hlavné mestá kultúry majú veľa výhod, pokiaľ sa starostlivo naplánujú. Ostávajú naďalej predovšetkým kultúrnou iniciatívou, môžu však priniesť aj významné sociálne a ekonomické výhody, najmä ak sa začlenia do dlhodobej rozvojovej stratégie pre dané mesto orientovanej na kultúru.

               (11)

               Akcia Európske hlavné mestá kultúry je aj veľkou výzvou. Usporiadať celoročný program kultúrnych aktivít je náročné, pričom niektorým mestám, ktoré boli držiteľmi titulu, sa podarilo využiť potenciál titulu viac ako iným. Preto by sa mala táto akcia posilniť tak, aby sa darilo potenciál titulu čo najlepšie využiť všetkým mestám.

               (12)

               Titul by mal byť naďalej obmedzený na mestá bez ohľadu na ich veľkosť, ale v záujme oslovenia širšej verejnosti a rozšírenia vplyvu by dané mestá mali mať naďalej, rovnako ako predtým, možnosť zapojiť aj okolitú oblasť.

               (13)

               Udelenie titulu by sa malo naďalej zakladať na osobitne vytvorenom kultúrnom programe, ktorý by mal mať výrazný európsky rozmer. Tento kultúrny program by mal byť súčasťou dlhodobej stratégie s udržateľným vplyvom na miestny hospodársky, kultúrny a sociálny rozvoj.

               (14)

               Dvojfázové výberové konanie založené na chronologickom zozname členských štátov, ktoré uskutočňuje skupina nezávislých odborníkov, sa ukázalo byť spravodlivé a transparentné. Toto výberové konanie umožnilo mestám zlepšiť kvalitu ich žiadostí v období medzi predbežným a konečným výberom na základe odborných rád tejto skupiny odborníkov a zabezpečilo rovnomerné rozmiestnenie titulu v rámci všetkých členských štátov. Odborníci by sa mali nahrádzať postupne, aby sa zachovala kontinuita akcie Európske hlavné mestá kultúry a aby sa predišlo strate skúseností a know-how, ku ktorej by došlo pri súčasnom nahradení všetkých odborníkov.

               (15)

               Tým, že sa členským štátom umožní vymenovať najviac dvoch odborníkov za členov skupiny odborníkov vykonávajúcej postupy výberu a monitorovania, by malo byť naďalej zaručené využitie odborných poznatkov členských štátov.

               (16)

               Kritériá výberu by mali byť jednoznačnejšie, aby kandidátske mestá lepšie usmernili, pokiaľ ide o ciele a požiadavky, ktoré majú spĺňať, aby získali titul. Tieto kritériá by zároveň mali byť ľahšie merateľné, aby pomohli skupine odborníkov pri výbere a monitorovaní miest. V tejto súvislosti by sa mal klásť osobitný dôraz na plány kandidátskych miest zamerané na činnosti spojené s odkazom akcie do budúcnosti, ktoré sú súčasťou dlhodobej stratégie politiky v oblasti kultúry, ktorá môže viesť k udržateľnému kultúrnemu, hospodárskemu a sociálnemu vplyvu.

               (17)

               Kandidátske mestá by mali v náležitých prípadoch preskúmať, či môžu požiadať o využitie finančnej podpory z programov a fondov Únie.

               (18)

               Prípravná fáza medzi vymenovaním mesta a rokom titulu je nesmierne dôležitá pre úspech akcie Európske hlavné mestá kultúry. Zainteresované strany sa v širokej miere zhodujú, že sprievodné opatrenia zavedené rozhodnutím č. 1622/2006/ES sú pre dané mestá veľmi užitočné. Tieto opatrenia by sa mali ďalej rozvíjať, najmä prostredníctvom častejších monitorovacích stretnutí a návštev skupiny odborníkov v mestách a ešte intenzívnejšou výmenou skúseností medzi mestami, ktoré boli, sú a budú držiteľmi tohto titulu, ako aj kandidátskymi mestami. Vymenované mestá by mohli nadväzovať ďalšie vzťahy aj s inými mestami, ktoré sú držiteľmi titulu.

               (19)

               Cena Meliny Mercouriovej, vytvorená na základe rozhodnutia č. 1622/2006/ES, získala výraznú symbolickú hodnotu, ktorá značne presahuje skutočnú výšku ceny, ktorú Komisia udeľuje. Mali by sa však sprísniť a vyjasniť podmienky vyplácania tejto peňažnej ceny, aby sa zabezpečilo splnenie záväzkov vymenovanými mestami.

               (20)

               Je dôležité, aby dotknuté mestá vo všetkých svojich komunikačných materiáloch jasne uvádzali, že akcia ustanovená týmto rozhodnutím je akciou Únie.

               (21)

               Hodnotenia minulých Európskych hlavných miest kultúry vypracované Komisiou na základe údajov zozbieraných na miestnej úrovni, nemohli poskytnúť základné údaje o vplyve titulu. Preto by hlavnými účastníkmi hodnotiaceho procesu mali byť samotné mestá.

               (22)

               Skúsenosti z minulosti ukázali, že účasť kandidátskych krajín môže pomôcť pri ich zbližovaní s Úniou prostredníctvom zdôrazňovania spoločných aspektov európskych kultúr. Na akcii ustanovenej týmto rozhodnutím by sa preto po roku 2019 mali mať možnosť zúčastniť kandidátske krajiny a potenciálne kandidátske krajiny.

               (23)

               V záujme rovnocennosti s mestami v členských štátoch by sa však mestá z kandidátskych krajín a potenciálnych kandidátskych krajín mali môcť v období, na ktoré sa vzťahuje toto rozhodnutie, a to v rokoch 2020 až 2033, zapojiť iba do jednej súťaže o titul. Okrem toho by sa z rovnakých dôvodov rovnocennosti s členskými štátmi malo každej kandidátskej krajine alebo potenciálnej kandidátskej krajine umožniť hostiť titul iba raz počas daného obdobia.

               (24)

               Rozhodnutie č. 1622/2006/ES by sa malo zrušiť. Jeho ustanovenia by sa však mali naďalej uplatňovať na všetky mestá, ktoré už boli vymenované alebo ktoré sú v procese vymenovania do roku 2019.

               (25)

               Keďže ciele tohto rozhodnutia, a to chrániť a podporovať rozmanitosť kultúr v Európe, zdôrazňovať ich spoločné črty a posilňovať príspevok kultúry k dlhodobému rozvoju miest, nie je možné uspokojivo dosiahnuť na úrovni jednotlivých členských štátov najmä vzhľadom na potrebu spoločných, jasných a transparentných kritérií a postupov na výber a monitorovanie, ako aj na potrebu intenzívnej koordinácie medzi členskými štátmi, ale z dôvodu rozsahu a očakávaných účinkov akcie ich možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku toto rozhodnutie neprekračuje rámec nevyhnutný na dosiahnutie týchto cieľov,

         PRIJALI TOTO ROZHODNUTIE:
   Článok 1
   Ustanovenie akcie
   Týmto sa ustanovuje akcia Únie s názvom Európske hlavné mestá kultúry na roky 2020 až 2033 (ďalej len „akcia“).
   Článok 2
   Ciele
   1.   Akcia má tieto všeobecné ciele:

               a)

               chrániť a podporovať rozmanitosť kultúr v Európe a zdôrazňovať ich spoločné črty, ako aj zvyšovať medzi občanmi pocit príslušnosti k spoločnému kultúrnemu priestoru;

               b)

               posilňovať príspevok kultúry k dlhodobému rozvoju miest v súlade s ich príslušnými stratégiami a prioritami.

         2.   Akcia má tieto osobitné ciele:

               a)

               rozšíriť rozsah, rozmanitosť a európsky rozmer kultúrnej ponuky v mestách, a to aj prostredníctvom nadnárodnej spolupráce;

               b)

               rozšíriť prístup ku kultúre a účasť na nej;

               c)

               posilniť kapacitu kultúrneho sektora a jeho prepojenia s ostatnými sektormi;

               d)

               zvýšiť medzinárodnú popularitu miest prostredníctvom kultúry.

         Článok 3
   Prístup k akcii
   1.   Do súťaže o titul sa zapájajú mestá, ktoré môžu zapojiť aj svoje okolité oblasti.
   2.   Počet miest, ktoré sú držiteľmi titulu, nesmie v danom roku (ďalej len „rok titulu“) prevýšiť tri.
   Titul sa každý rok udeľuje najviac jednému mestu v každom z dvoch členských štátov uvedených v harmonograme, ktorý sa nachádza v prílohe (ďalej len „harmonogram“), a v príslušných rokoch len jednému mestu z kandidátskej krajiny alebo potenciálnej kandidátskej krajiny alebo jednému mestu z krajiny, ktorá pristupuje k Únii za okolností uvedených v odseku 5.
   3.   Mestá v členských štátoch majú nárok držať titul jeden rok podľa poradia členských štátov uvedeného v harmonograme.
   4.   Mestá v kandidátskych krajinách a potenciálnych kandidátskych krajinách, ktoré sa zúčastňujú na programe Kreatívna Európa alebo na následných programoch Únie podporujúcich kultúru ku dňu uverejnenia výzvy na predkladanie žiadostí uvedenej v článku 10 ods. 2, sa môžu uchádzať o titul na jeden rok v rámci otvorenej súťaže organizovanej každý tretí rok v súlade s harmonogramom.
   Mestá v kandidátskych krajinách a potenciálnych kandidátskych krajinách sa v období od roku 2020 do roku 2033 môžu zapojiť len do jednej súťaže.
   Každej kandidátskej krajine alebo potenciálnej kandidátskej krajine sa povoľuje hostiť titul iba raz počas obdobia rokov 2020 až 2033.
   5.   Krajina, ktorá pristúpi k Únii po 4. máji 2014, ale pred 1. januárom 2027, má nárok hostiť titul sedem rokov po jej pristúpení podľa pravidiel a postupov uplatniteľných na členské štáty. Harmonogram sa zodpovedajúcim spôsobom aktualizuje. Krajina, ktorá k Únii pristúpi 1. januára 2027 alebo po 1. januári 2027, nemá nárok zúčastniť sa na akcii ako členský štát.
   V rokoch, v ktorých sú podľa harmonogramu držiteľmi titulu už tri mestá, majú však mestá v krajinách uvedených v prvom pododseku nárok na držbu titulu až v ďalšom dostupnom roku v harmonograme, a to v poradí pristúpenia týchto krajín.
   Ak sa mesto z krajiny uvedenej v prvom pododseku predtým zapojilo do súťaže pre kandidátske krajiny a potenciálne kandidátske krajiny, nesmie sa zapojiť do žiadnej následnej súťaže pre členské štáty. V prípade, že v období rokov 2020 až 2033 mesto z takejto krajiny už bolo vymenované za držiteľa titulu v súlade s odsekom 4, táto krajina nemá po svojom pristúpení nárok organizovať súťaž ako členský štát počas uvedeného obdobia.
   Ak k Únii k rovnakému dňu pristúpi viac ako jedna krajina a ak medzi týmito krajinami neexistuje dohoda o poradí účasti na akcii, Rada zorganizuje žrebovanie.
   Článok 4
   Žiadosť
   1.   Komisia na základe kritérií stanovených v článku 5 vypracuje spoločný formulár žiadosti, ktorý použijú všetky kandidátske mestá.
   Ak kandidátske mesto zapojí svoju okolitú oblasť, žiadosť sa podáva v mene uvedeného mesta.
   2.   Každá žiadosť musí vychádzať z kultúrneho programu so silným európskym rozmerom.
   Kultúrny program pokrýva rok titulu a tvorí sa osobitne pre titul v súlade s kritériami stanovenými v článku 5.
   Článok 5
   Kritériá
   Kritériá na posudzovanie žiadostí (ďalej len „kritériá“) sa delia do kategórií „príspevok k dlhodobej stratégii“, „európsky rozmer“,„kultúrny a umelecký obsah“, „schopnosť dosiahnuť ciele“, „dosah“ a „riadenie“ takto:

               1.

               pokiaľ ide o kategóriu „príspevok k dlhodobej stratégii“, do úvahy sa vezmú tieto faktory:

                           a)

                           skutočnosť, že v čase podania žiadosti je zavedená kultúrna stratégia kandidátskeho mesta, ktorá pokrýva akciu a zahŕňa plány na zachovanie kultúrnych aktivít po roku titulu;

                           b)

                           plány na posilnenie kapacity kultúrnych a kreatívnych sektorov vrátane rozvoja dlhodobých prepojení medzi kultúrnymi, hospodárskymi a sociálnymi sektormi v kandidátskom meste;

                           c)

                           predpokladaný dlhodobý kultúrny, sociálny a hospodársky vplyv, ktorý by mal titul na kandidátske mesto, vrátane mestského rozvoja;

                           d)

                           plány monitorovania a hodnotenia vplyvu titulu na kandidátske mesto a plány šírenia výsledkov hodnotenia;

               2.

               pokiaľ ide o kategóriu „európsky rozmer“, posúdia sa tieto faktory:

                           a)

                           rozsah a kvalita činností podporujúcich kultúrnu rozmanitosť Európy, medzikultúrny dialóg a väčšie vzájomné porozumenie medzi európskymi občanmi;

                           b)

                           rozsah a kvalita činností zdôrazňujúcich spoločné aspekty európskych kultúr, dedičstva a histórie, ako aj európsku integráciu a aktuálne európske témy;

                           c)

                           rozsah a kvalita činností, na ktorých sa zúčastňujú európski umelci, spolupráca s prevádzkovateľmi alebo mestami v rôznych krajinách, podľa okolností vrátane miest, ktoré sú držiteľmi titulu, a nadnárodné partnerstvá;

                           d)

                           stratégia na vzbudenie záujmu širokej európskej a medzinárodnej verejnosti;

               3.

               pokiaľ ide o kategóriu „kultúrny a umelecký obsah“, posúdia sa tieto faktory:

                           a)

                           jasná a ucelená umelecká vízia a stratégia kultúrneho programu;

                           b)

                           zapojenie miestnych umelcov a kultúrnych organizácií do tvorby a realizácie kultúrneho programu;

                           c)

                           rozsah a rozmanitosť navrhovaných činností a ich celková umelecká kvalita;

                           d)

                           schopnosť skombinovať miestne kultúrne dedičstvo a tradičné formy umenia s novými, inovačnými a experimentálnymi kultúrnymi prejavmi;

               4.

               pokiaľ ide o kategóriu „schopnosť dosiahnuť ciele“, kandidátske mestá preukazujú, že:

                           a)

                           žiadosť sa opiera o širokú a výraznú politickú podporu a udržateľné záväzky zo strany miestnych, regionálnych a národných orgánov;

                           b)

                           kandidátske mesto má alebo bude mať primeranú a životaschopnú infraštruktúru na držbu titulu;

               5.

               pokiaľ ide o kategóriu „dosah“, posúdia sa tieto faktory:

                           a)

                           zapojenie miestneho obyvateľstva a občianskej spoločnosti do prípravy žiadosti a uskutočnenie akcie;

                           b)

                           vytvorenie nových a udržateľných príležitostí pre účasť širokého spektra občanov na kultúrnych činnostiach, najmä mladých ľudí, dobrovoľníkov a marginalizovaných a znevýhodnených osôb vrátane menšín, pričom osobitná pozornosť sa venuje osobám so zdravotným postihnutím a starším osobám, pokiaľ ide o dostupnosť týchto činností;

                           c)

                           celková stratégia rozvoja publika, a najmä prepojenie so vzdelávaním a účasťou škôl;

               6.

               pokiaľ ide o kategóriu „riadenie“, posúdia sa tieto faktory:

                           a)

                           uskutočniteľnosť stratégie získavania finančných prostriedkov a navrhovaného rozpočtu, čo podľa okolností zahŕňa aj plány žiadať o finančnú podporu z programov a fondov Únie, a pokryje prípravnú fázu, rok titulu, hodnotenie a zabezpečenie činností spojených s odkazom akcie do budúcnosti, a plán pre nepredvídané udalosti;

                           b)

                           predpokladaná štruktúra riadenia a realizácie na uskutočnenie akcie, ktorá zahŕňa okrem iného nadviazanie vhodnej spolupráce medzi miestnymi orgánmi a realizačnou štruktúrou vrátane umeleckého tímu;

                           c)

                           postupy menovania generálnych a umeleckých riaditeľov a ich polí pôsobnosti;

                           d)

                           či marketingová a komunikačná stratégia je komplexná a zdôrazňuje skutočnosť, že akcia je akciou Únie;

                           e)

                           či realizačná štruktúra má zamestnancov s primeranými zručnosťami a skúsenosťami v oblasti plánovania, riadenia a realizácie kultúrneho programu počas roka titulu.

         Článok 6
   Skupina odborníkov
   1.   Zriadi sa skupina nezávislých odborníkov (ďalej len „skupina odborníkov“) na vykonávanie postupov výberu a monitorovania.
   2.   Skupina odborníkov pozostáva z 10 odborníkov vymenovaných inštitúciami a orgánmi Únie (ďalej len „európski odborníci“) v súlade s odsekom 3.
   3.   Po zorganizovaní otvorenej výzvy na vyjadrenie záujmu Komisia navrhne užší výber potenciálnych európskych odborníkov.
   Európsky parlament, Rada a Komisia vyberú z tohto užšieho výberu po troch odborníkov, ktorých vymenujú v súlade so svojimi príslušnými postupmi.
   Výbor regiónov vyberie z užšieho výberu jedného odborníka a vymenuje ho v súlade so svojimi postupmi.
   Každá z týchto inštitúcií a orgánov Únie sa výberom európskych odborníkov usiluje zabezpečiť v celkovom zložení skupiny odborníkov komplementárnosť spôsobilostí, vyvážené geografické zastúpenie a rodovú rovnováhu.
   4.   K európskym odborníkom má na účely výberu a monitorovania mesta z členského štátu navyše príslušný členský štát nárok vymenovať najviac dvoch odborníkov do skupiny odborníkov v súlade s vlastnými postupmi a po porade s Komisiou.
   5.   Všetci odborníci musia:

               a)

               byť občanmi Únie;

               b)

               byť nezávislí;

               c)

               mať bohaté skúsenosti a odborné poznatky:

                           i)

                           v kultúrnom sektore;

                           ii)

                           v oblasti kultúrneho rozvoja miest alebo

                           iii)

                           s organizáciou udalosti Európske hlavné mesto kultúry alebo medzinárodnej kultúrnej udalosti s podobným rozsahom;

               d)

               byť schopní venovať primeraný počet pracovných dní ročne práci v skupine odborníkov.

         6.   Skupina odborníkov si určí svojho predsedu.
   7.   Európski odborníci sa vymenúvajú na obdobie troch rokov.
   Bez ohľadu na prvý pododsek, pokiaľ ide o prvé zriadenie skupiny odborníkov, Európsky parlament vymenúva svojich odborníkov na tri roky, Komisia na dva roky a Rada a Výbor regiónov na jeden rok.
   8.   Všetci odborníci oznámia akýkoľvek skutočný alebo potenciálny konflikt záujmov v súvislosti s konkrétnym kandidátskym mestom. V prípade takéhoto oznámenia alebo v prípade, že takýto konflikt záujmov vyjde najavo, dotknutý odborník odstúpi a príslušná inštitúcia alebo orgán Únie alebo členský štát nahradí tohto odborníka na zvyšok funkčného obdobia v súlade s príslušným postupom.
   Článok 7
   Podávanie žiadostí v členských štátoch
   1.   Každý členský štát je zodpovedný za organizáciu súťaže medzi svojimi mestami v súlade s harmonogramom.
   2.   Dotknuté členské štáty uverejnia výzvu na predkladanie žiadostí najmenej šesť rokov pred rokom titulu.
   Odchylne od prvého pododseku členské štáty, ktoré majú nárok vymenovať mesto, ktoré bude držiteľom titulu v roku 2020, uverejnia túto výzvu čo najskôr po 4. máji 2014.
   Každá výzva na predkladanie žiadostí obsahuje formulár žiadosti uvedený v článku 4 ods. 1.
   Konečný termín na predkladanie žiadostí kandidátskych miest sa pri každej výzve na predkladanie žiadostí naplánuje najskôr 10 mesiacov po uverejnení výzvy.
   3.   Dotknuté členské štáty informujú o žiadostiach Komisiu.
   Článok 8
   Predbežný výber v členských štátoch
   1.   Najneskôr päť rokov pred rokom titulu každý dotknutý členský štát zvolá skupinu odborníkov na stretnutie s kandidátskymi mestami organizované na účely predbežného výberu.
   Odchylne od prvého pododseku môžu členské štáty, ktoré majú nárok vymenovať mestá, ktoré budú držiteľmi titulu na rok 2020, predĺžiť túto lehotu najviac o jeden rok.
   2.   Skupina odborníkov sa po zhodnotení žiadostí v súlade s kritériami dohodne na užšom výbere kandidátskych miest a vydá správu o predbežnom výbere zameranú na všetky žiadosti, v ktorej okrem iného uvedie odporúčania pre kandidátske mestá v užšom výbere.
   3.   Skupina odborníkov predloží svoju správu o predbežnom výbere dotknutým členským štátom a Komisii.
   4.   Každý dotknutý členský štát formálne schváli užší výber na základe správy skupiny odborníkov.
   Článok 9
   Výber v členských štátoch
   1.   Kandidátske mestá v užšom výbere doplnia a zrevidujú svoje žiadosti tak, aby spĺňali kritériá a aby sa v nich zohľadnili odporúčania uvedené v správe o predbežnom výbere, a predložia ich dotknutému členskému štátu, ktorý ich potom zašle Komisii.
   2.   Najneskôr do deviatich mesiacov po stretnutí zameranom na predbežný výber zvolá každý dotknutý členský štát skupinu odborníkov na stretnutie s kandidátskymi mestami v užšom výbere zorganizované na účely výberu.
   V prípade potreby môže dotknutý členský štát po porade s Komisiou predĺžiť túto deväťmesačnú lehotu o primerané obdobie.
   3.   Skupina odborníkov posúdi doplnené a revidované žiadosti.
   4.   Skupina odborníkov vydá v súvislosti so žiadosťami kandidátskych miest v užšom výbere správu o výbere spolu s odporúčaním na vymenovanie najviac jedného mesta v dotknutom členskom štáte.
   Správa o výbere obsahuje aj odporúčania pre dotknuté mesto, pokiaľ ide o pokrok, ktorý má dosiahnuť do roka titulu.
   Skupina odborníkov predloží správu o výbere dotknutému členskému štátu a Komisii.
   5.   Bez ohľadu na odsek 4, ak žiadne z kandidátskych miest nespĺňa všetky kritériá, skupina odborníkov môže odporučiť, aby sa v danom roku titul neudelil.
   Článok 10
   Predbežný výber a výber v kandidátskych krajinách a potenciálnych kandidátskych krajinách
   1.   Komisia zodpovedá za organizáciu súťaže medzi mestami v kandidátskych krajinách a potenciálnych kandidátskych krajinách.
   2.   Komisia uverejní v Úradnom vestníku Európskej únie výzvu na predkladanie žiadostí najmenej šesť rokov pred rokom titulu.
   Každá výzva na predkladanie žiadostí obsahuje formulár žiadosti uvedený v článku 4 ods. 1.
   Konečný termín na predkladanie žiadostí sa pri každej výzve na predkladanie žiadostí naplánuje najskôr 10 mesiacov po uverejnení výzvy.
   3.   Skupina odborníkov vykoná predbežný výber miest najmenej päť rokov pred rokom titulu na základe ich príslušných žiadostí. Neorganizuje sa žiadne stretnutie s kandidátskymi mestami.
   Skupina odborníkov sa po posúdení žiadostí v súlade s kritériami dohodne na užšom výbere kandidátskych miest a vydá správu o predbežnom výbere zameranú na všetky žiadosti, v ktorej okrem iného uvedie odporúčania pre kandidátske mestá v užšom výbere.
   Skupina odborníkov predloží správu o predbežnom výbere Komisii.
   4.   Kandidátske mestá v užšom výbere doplnia a zrevidujú svoje žiadosti tak, aby spĺňali kritériá a aby sa v nich zohľadnili odporúčania správy o predbežnom výbere, a predložia ich Komisii.
   Komisia najneskôr do deviatich mesiacov po stretnutí zameranom na predbežný výber zvolá skupinu odborníkov na stretnutie s kandidátskymi mestami v užšom výbere zorganizované na účely výberu.
   V prípade potreby môže Komisia predĺžiť túto deväťmesačnú lehotu o primerané obdobie.
   5.   Skupina odborníkov posúdi doplnené a revidované žiadosti.
   6.   Skupina odborníkov vydá správu o výbere týkajúcu sa žiadostí kandidátskych miest v užšom výbere spolu s odporúčaním na vymenovanie najviac jedného mesta v jednej kandidátskej krajine alebo potenciálnej kandidátskej krajine.
   Správa o výbere obsahuje aj odporúčania pre dotknuté mesto, pokiaľ ide o pokrok, ktorý má dosiahnuť do roka titulu.
   Skupina odborníkov predloží správu o výbere Komisii.
   7.   Bez ohľadu na odsek 6, ak žiadne z kandidátskych miest nespĺňa všetky kritériá, skupina odborníkov môže odporučiť, aby sa v danom roku titul neudelil.
   Článok 11
   Vymenovanie
   1.   Každý dotknutý členský štát vymenuje jedno mesto, ktoré bude držiteľom titulu, a to na základe odporúčaní uvedených v správe skupiny odborníkov o výbere, a toto vymenovanie oznámi Európskemu parlamentu, Rade, Komisii a Výboru regiónov najneskôr štyri roky pred rokom titulu.
   Odchylne od prvého pododseku môžu členské štáty, ktoré majú nárok vymenovať mestá, ktoré budú držiteľom titulu na rok 2020, predĺžiť túto lehotu najviac o jeden rok.
   2.   V prípade kandidátskych krajín a potenciálnych kandidátskych krajín Komisia vymenuje jedno mesto, ktoré bude držiteľom titulu v príslušných rokoch, a to na základe odporúčaní uvedených v správe skupiny odborníkov o výbere, a toto vymenovanie oznámi Európskemu parlamentu, Rade a Výboru regiónov najneskôr štyri roky pred rokom titulu.
   3.   K vymenovaniam uvedeným v odsekoch 1 a 2 sa pripojí odôvodnenie vypracované na základe správ skupiny odborníkov.
   4.   Ak mesto zahŕňa aj okolitú oblasť, vymenovanie sa vzťahuje na mesto.
   5.   Do dvoch mesiacov od oznámenia vymenovaní uverejní Komisia zoznam miest vymenovaných za Európske hlavné mestá kultúry v sérii C Úradného vestníka Európskej únie.
   Článok 12
   Spolupráca vymenovaných miest
   Mestá vymenované na ten istý rok sa snažia rozvíjať prepojenia medzi svojimi kultúrnymi programami, pričom takáto spolupráca sa môže posudzovať v rámci postupu monitorovania stanoveného v článku 13.
   Článok 13
   Monitorovanie
   1.   Skupina odborníkov monitoruje prípravu vymenovaných miest na rok titulu a poskytuje im podporu a usmernenie v období od ich vymenovania až po začiatok roka titulu.
   2.   Na tento účel Komisia zvolá tri monitorovacie stretnutia, na ktorých sa zúčastní skupina odborníkov a vymenované mestá, takto:

               a)

               tri roky pred rokom titulu;

               b)

               18 mesiacov pred rokom titulu;

               c)

               dva mesiace pred rokom titulu.

         Dotknutý členský štát alebo kandidátska krajina či potenciálna kandidátska krajina môžu vymenovať pozorovateľa, ktorý sa zúčastní na týchto stretnutiach.
   Šesť týždňov pred každým monitorovacím stretnutím predložia vymenované mestá Komisii správy o dosiahnutom pokroku.
   Skupina odborníkov zhodnotí počas monitorovacích stretnutí prípravy a poradí vymenovaným mestám s cieľom pomôcť im zostaviť vysokokvalitný kultúrny program a účinnú stratégiu. Skupina odborníkov venuje osobitnú pozornosť odporúčaniam uvedeným v správe o výbere a vo všetkých predchádzajúcich správach o monitorovaní uvedených v odseku 3.
   3.   Po každom monitorovacom stretnutí vydá skupina odborníkov správu o monitorovaní o stave príprav a o krokoch, ktoré treba uskutočniť.
   Skupina odborníkov zašle svoje správy o monitorovaní Komisii, ako aj vymenovaným mestám a dotknutému členskému štátu alebo dotknutej kandidátskej krajine, alebo potenciálnej kandidátskej krajine.
   4.   Okrem monitorovacích stretnutí môže Komisia kedykoľvek v prípade potreby zorganizovať aj návštevy skupiny odborníkov vo vymenovaných mestách.
   Článok 14
   Cena
   1.   Za predpokladu, že sa v rámci príslušného viacročného finančného rámca sprístupnia finančné prostriedky, Komisia môže vymenovanému mestu udeliť peňažnú cenu Meliny Mercouriovej (ďalej len „cena“).
   Právne a finančné aspekty ceny sa riešia v rámci príslušných programov Únie na podporu kultúry.
   2.   Peňažná cena sa vypláca do konca marca roka titulu pod podmienkou, že dotknuté vymenované mesto si naďalej plní záväzky, na ktoré sa zaviazalo vo fáze podávania žiadosti, spĺňa kritériá a zohľadňuje odporúčania uvedené v správach o výbere a o monitorovaní.
   Záväzky z fázy podávania žiadosti sa považujú za splnené vymenovaným mestom, ak v programe a stratégii nedošlo medzi fázou podávania žiadosti a rokom titulu k žiadnej podstatnej zmene, a to najmä ak:

               a)

               sa rozpočet zachoval na takej úrovni, že je možné realizovať vysokokvalitný kultúrny program v súlade so žiadosťou a kritériami;

               b)

               primerane sa rešpektovala nezávislosť umeleckého tímu;

               c)

               v konečnej verzii kultúrneho programu sa zachoval dostatočne výrazný európsky rozmer;

               d)

               v marketingovej a komunikačnej stratégii a komunikačných materiáloch, ktoré vymenované mesto použilo, sa jasne odráža skutočnosť, že akcia je akciou Únie;

               e)

               uskutočňujú sa plány monitorovania a hodnotenia vplyvu titulu na vymenované mesto.

         Článok 15
   Praktické opatrenia
   Komisia najmä:

               a)

               zabezpečuje celkovú súdržnosť akcie;

               b)

               zabezpečuje koordináciu medzi členskými štátmi a skupinou odborníkov;

               c)

               v úzkej spolupráci so skupinou odborníkov stanovuje usmernenia na pomoc pri postupoch výberu a monitorovania s ohľadom na ciele uvedené v článku 2 a kritériá;

               d)

               poskytuje technickú podporu skupine odborníkov;

               e)

               uverejňuje na svojej webovej stránke všetky správy skupiny odborníkov;

               f)

               zverejňuje všetky relevantné informácie a prispieva k zviditeľňovaniu akcie na európskej a medzinárodnej úrovni;

               g)

               podporuje výmenu skúseností a osvedčených postupov medzi mestami, ktoré boli, sú a budú držiteľmi titulu, ako aj kandidátskymi mestami, a presadzuje rozsiahlejšie šírenie hodnotiacich správ miest a získaných skúseností.

         Článok 16
   Hodnotenie
   1.   Každé dotknuté mesto zodpovedá za hodnotenie výsledkov svojho roka Európskeho hlavného mesta kultúry.
   Na základe cieľov uvedených v článku 2 a kritérií Komisia stanoví pre dotknuté mestá spoločné usmernenia a ukazovatele, aby zaistila ucelený prístup k hodnotiacemu postupu.
   Dotknuté mestá vypracujú svoje hodnotiace správy a zašlú ich Komisii do 31. decembra roka nasledujúceho po roku titulu.
   Komisia uverejní tieto hodnotiace správy na svojej webovej stránke.
   2.   Komisia okrem hodnotení miest zabezpečuje aj pravidelné externé a nezávislé hodnotenia výsledkov akcie.
   Externé a nezávislé hodnotenia sa zameriavajú na zasadenie všetkých minulých Európskych hlavných miest kultúry do európskeho kontextu, umožnenie ich porovnania a vyvodenie užitočných ponaučení pre budúce Európske hlavné mestá kultúry, ako aj pre všetky európske mestá. Tieto hodnotenia zahŕňajú aj hodnotenie akcie ako celku vrátane účinnosti postupov použitých pri jej organizovaní, jej vplyvu a spôsobov jej skvalitnenia.
   Komisia predloží Európskemu parlamentu, Rade a Výboru regiónov na základe uvedených hodnotení tieto správy sprevádzané prípadne aj príslušnými návrhmi:

               a)

               počiatočnú priebežnú správu do 31. decembra 2024;

               b)

               druhú priebežnú správu do 31. decembra 2029;

               c)

               následnú správu do 31. decembra 2034.

         Článok 17
   Zrušenie a prechodné ustanovenie
   Rozhodnutie č. 1622/2006/ES sa zrušuje. Naďalej sa však uplatňuje na mestá, ktoré boli vymenované alebo sú v procese vymenovania za Európske hlavné mestá kultúry na roky 2013 až 2019.
   Článok 18
   Nadobudnutie účinnosti
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Štrasburgu 16. apríla 2014

            Za Európsky parlament

            predseda

         M. SCHULZ

            Za Radu

            predseda

         D. KOURKOULAS

      (1)  Ú. v. EÚ C 113, 18.4.2012, s. 17 a Ú. v. EÚ C 17, 19.1.2013, s. 97.

      (2)  Pozícia Európskeho parlamentu z 12. decembra 2013 (zatiaľ neuverejnená v úradnom vestníku) a pozícia Rady v prvom čítaní z 24. marca 2014 (zatiaľ neuverejnená v úradnom vestníku). Pozícia Európskeho parlamentu z 15. apríla 2014 (zatiaľ neuverejnená v úradnom vestníku).

      (3)  Ú. v. EÚ C 287, 29.11.2007, s. 1.

      (4)  Ú. v. EÚ C 247 E, 15.10.2009, s. 32.

      (5)  Rozhodnutie Európskeho parlamentu a Rady č. 1622/2006/ES z 24. októbra 2006 o činnosti Spoločenstva na podporu projektu Európske hlavné mesto kultúry na roky 2007 až 2019 (Ú. v. EÚ L 304, 3.11.2006, s. 1).

      (6)  Nariadenie Európskeho parlamentu a Rady (EÚ) č. 1295/2013 z 11. decembra 2013, ktorým sa ustanovuje program Kreatívna Európa (2014 až 2020) a zrušujú rozhodnutia č. 1718/2006/ES, č. 1855/2006/ES a č. 1041/2009/ES (Ú. v. EÚ L 347, 20.12.2013, s. 221).

      (7)  Ú. v. EÚ C 56 E, 26.2.2013, s. 41.

      PRÍLOHA
      HARMONOGRAM

                  2020

                  Chorvátsko

                  Írsko

                  2021

                  Rumunsko

                  Grécko

                  kandidátska krajina alebo potenciálna kandidátska krajina

                  2022

                  Litva

                  Luxembursko

                  2023

                  Maďarsko

                  Spojené kráľovstvo

                  2024

                  Estónsko

                  Rakúsko

                  kandidátska krajina alebo potenciálna kandidátska krajina

                  2025

                  Slovinsko

                  Nemecko

                  2026

                  Slovensko

                  Fínsko

                  2027

                  Lotyšsko

                  Portugalsko

                  kandidátska krajina alebo potenciálna kandidátska krajina

                  2028

                  Česká republika

                  Francúzsko

                  2029

                  Poľsko

                  Švédsko

                  2030

                  Cyprus

                  Belgicko

                  kandidátska krajina alebo potenciálna kandidátska krajina

                  2031

                  Malta

                  Španielsko

                  2032

                  Bulharsko

                  Dánsko

                  2033

                  Holandsko

                  Taliansko

                  kandidátska krajina alebo potenciálna kandidátska krajina


title: Rozhodnutie Európskeho parlamentu a Rady (EÚ) 2017/742 z 5. apríla 2017 o mobilizácii Európskeho fondu na prispôsobenie sa globalizácii (EGF/2017/000 TA 2017 – Technická pomoc na podnet Komisie)

text:
               28.4.2017

               SK

               Úradný vestník Európskej únie

               L 111/8

         ROZHODNUTIE EURÓPSKEHO PARLAMENTU A RADY (EÚ) 2017/742
   z 5. apríla 2017
   o mobilizácii Európskeho fondu na prispôsobenie sa globalizácii (EGF/2017/000 TA 2017 – Technická pomoc na podnet Komisie)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 11 ods. 2,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy, ktorou sa zaoberá nariadenie Európskeho parlamentu a Rady (ES) č. 546/2009 (3), či z dôvodu novej celosvetovej finančnej a hospodárskej krízy, a pomôcť im pri ich návrate na trh práce.

               (2)

               Ako sa stanovuje v článku 12 nariadenia Rady (EÚ, Euratom) č. 1311/2013, EGF nesmie prekročiť maximálnu ročnú sumu 150 miliónov EUR (v cenách z roku 2011) (4).

               (3)

               V nariadení (EÚ) č. 1309/2013 sa stanovuje, že na podnet Komisie sa môže na technickú pomoc každoročne použiť najviac 0,5 % ročnej maximálnej sumy EGF.

               (4)

               Preto by sa mal EGF mobilizovať s cieľom poskytnúť na podnet Komisie finančný príspevok vo výške 310 000 EUR na technickú pomoc,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2017 sa mobilizuje Európsky fond na prispôsobenie sa globalizácii s cieľom poskytnúť sumu 310 000 EUR vo forme viazaných a platobných rozpočtových prostriedkov.
   Článok 2
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      V Štrasburgu 5. apríla 2017

            Za Európsky parlament

            predseda

         A. TAJANI

            Za Radu

            predseda

         I. BORG

      (1)  Ú. v. EÚ L 347, 20.12.2013, s. 855.

      (2)  Ú. v. EÚ C 373, 20.12.2013, s. 1.

      (3)  Nariadenie Európskeho parlamentu a Rady (ES) č. 546/2009 z 18. júna 2009, ktorým sa mení a dopĺňa nariadenie (ES) č. 1927/2006, ktorým sa zriaďuje Európsky fond na prispôsobenie sa globalizácii (Ú. v. EÚ L 167, 29.6.2009, s. 26).

      (4)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


title: Rozhodnutie Rady z 3. novembra 1986 o uzavretí Dohody vo forme výmeny listov medzi Európskym hospodárskym spoločenstvom a Spojenými štátmi americkými o stredomorských preferenciách, citrusoch a cestovinách

text:
Dôležité právne oznámenie

|

31987D0149

Úradný vestník L 062 , 05/03/1987 S. 0022 - 0022 Fínske špeciálne vydanie: Kapitola 11 Zväzok 11 S. 0395  Švédske špeciálne vydanie: Kapitola 11 Zväzok 11 S. 0395

		Rozhodnutie Radyz 3. novembra 1986o uzavretí Dohody vo forme výmeny listov medzi Európskym hospodárskym spoločenstvom a Spojenými štátmi americkými o stredomorských preferenciách, citrusoch a cestovinách [1](87/149/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 113,so zreteľom na odporúčanie Komisie,keďže by sa malo nájsť riešenie obchodného sporu o citrusoch a cestovinách medzi spoločenstvom a Spojenými štátmi,ROZHODLA TAKTO:Článok 1Dohoda vo forme výmeny listov medzi Európskym hospodárskym spoločenstvom a Spojenými štátmi americkými o stredomorských preferenciách, citrusoch a cestovinách sa týmto schvaľuje v mene spoločenstva.Text dohody je pripojený k tomuto rozhodnutiu.Článok 2Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo.V Bruseli 3. novembra 1986Za RadupredsedaA. Clark[1] Opravené 24. februára 1987.--------------------------------------------------


title: 2009/197/ES: Rozhodnutie Európskeho parlamentu z  22. apríla 2008 o absolutóriu za plnenie rozpočtu Európskej nadácie pre zlepšovanie životných a pracovných podmienok za rozpočtový rok 2006

text:
               31.3.2009

               SK

               Úradný vestník Európskej únie

               L 88/93

         ROZHODNUTIE EURÓPSKEHO PARLAMENTU
   z 22. apríla 2008
   o absolutóriu za plnenie rozpočtu Európskej nadácie pre zlepšovanie životných a pracovných podmienok za rozpočtový rok 2006
   (2009/197/ES)
   EURÓPSKY PARLAMENT,
   so zreteľom na konečnú účtovnú závierku Európskej nadácie pre zlepšovanie životných a pracovných podmienok za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky Európskej nadácie pre zlepšovanie životných a pracovných podmienok za rozpočtový rok 2006 spolu s odpoveďami nadácie (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (4), a najmä na jeho článok 16,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A6-0111/2008),

               1.

               udeľuje riaditeľovi Európskej nadácie pre zlepšovanie životných a pracovných podmienok absolutórium za plnenie rozpočtu nadácie za rozpočtový rok 2006;

               2.

               uvádza svoje poznámky v priloženom uznesení;

               3.

               poveruje svojho predsedu, aby toto rozhodnutie a uznesenie, ktoré je jeho neoddeliteľnou súčasťou, postúpil riaditeľovi Európskej nadácie pre zlepšovanie životných a pracovných podmienok, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Harald RØMER

      (1)  Ú. v. EÚ C 261, 31.10.2007, s. 60.

      (2)  Ú. v. EÚ C 309, 19.12.2007, s. 116.

      (3)  Ú. v. ES L 248, 16.9.2002, s. 1.

      (4)  Ú. v. ES L 139, 30.5.1975, s. 1.

      (5)  Ú. v. ES L 357, 31.12.2002, s. 72.
    ---documentbreak---

               31.3.2009

               SK

               Úradný vestník Európskej únie

               L 88/94

         UZNESENIE EURÓPSKEHO PARLAMENTU
   z 22. apríla 2008
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej nadácie pre zlepšovanie životných a pracovných podmienok za rozpočtový rok 2006
   EURÓPSKY PARLAMENT,
   so zreteľom na konečnú účtovnú závierku Európskej nadácie pre zlepšovanie životných a pracovných podmienok za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky Európskej nadácie pre zlepšovanie životných a pracovných podmienok za rozpočtový rok 2006 spolu s odpoveďami nadácie (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (4), a najmä na jeho článok 16,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A6-0111/2008),

               A.

               keďže Dvor audítorov vyhlásil, že získal dostatočné záruky o tom, že účtovná závierka za rozpočtový rok 2006 poskytuje spoľahlivé informácie a že príslušné transakcie sú zákonné a správne,

               B.

               keďže 24. apríla 2007 Európsky parlament udelil riaditeľovi Európskej nadácie pre zlepšovanie životných a pracovných podmienok absolutórium za plnenie rozpočtu nadácie za rozpočtový rok 2005 (6) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           vyzval nadáciu, aby venovala väčšiu pozornosť preneseným prostriedkom v prípade administratívnych výdavkov (hlava II) a prevádzkových výdavkov (hlava III) v roku 2005, ktorá zostala na vysokej úrovni 37 % na administratívne výdavky a 44 % na prevádzkové výdavky,

                           —

                           vyzval nadáciu, aby predložila plán práce, v ktorom bude vyjadrený jej príspevok z funkčného a merateľného hľadiska,

                           —

                           vyjadril znepokojenie, že v roku 2005 nebol k dispozícii komplexný dokument, ktorý by analyzoval riziká vyplývajúce z finančných a prevádzkových aspektov činností nadácie, ani potvrdenie postupov, ktoré zaviedli delegovaní povoľujúci úradníci s cieľom zabezpečiť presnosť a úplnosť finančných informácií zaslaných účtovníkovi, s výnimkou aspektov týkajúcich sa spracovania údajov,

         Všeobecné body, ktoré sa týkajú horizontálnych otázok agentúr EÚ a majú tak význam aj pre udeľovanie absolutória každej jednotlivej agentúre

               1.

               konštatuje, že rozpočty 24 agentúr a ostatných orgánov, ktorých audit vykonal Dvor audítorov, predstavovali spolu 1 080,5 milióna EUR v roku 2006 [pričom najvyšší rozpočet mala Európska agentúra pre obnovu, a to 271 miliónov EUR, a najmenší vo výške 5 miliónov EUR mala Európska policajná akadémia (CEPOL)];

               2.

               poukazuje na to, že zoznam vonkajších orgánov EÚ, ktoré podliehajú auditu a udeľovaniu absolutória, obsahuje nielen tradičné regulačné agentúry, ale aj výkonné agentúry zriadené na vykonávanie konkrétnych programov, a v blízkej budúcnosti sa rozšíri o spoločné podniky založené v rámci verejno-súkromných partnerstiev (spoločné technologické iniciatívy);

               3.

               v súvislosti s postupom v Európskom parlamente poznamenáva, že počet agentúr podliehajúcich udeľovaniu absolutória sa vyvíjal takto: rozpočtový rok 2000: 8; 2001: 10; 2002: 11; 2003: 14; 2004: 14; 2005: 16; 2006: 20 regulačných agentúr a 2 výkonné agentúry (okrem 2 agentúr, v ktorých vykonáva audit Dvor audítorov, ale podliehajú vnútornému postupu udeľovania absolutória);

               4.

               preto uzatvára, že audit/postup udeľovania absolutória sa stal ťažkopádnym a neúmerným v porovnaní s pomernou veľkosťou rozpočtov agentúr/ostatných orgánov; poveruje príslušný výbor, aby dôkladne prehodnotil postup udeľovania absolutória v súvislosti s agentúrami a ostatnými orgánmi s cieľom navrhnúť jednoduchší a racionálnejší prístup vzhľadom na rastúci počet orgánov, z ktorých každý bude v nasledujúcich rokoch potrebovať osobitnú správu pre udelenie absolutória;

         Zásadné pripomienky

               5.

               požaduje, aby Komisia pred zriadením novej agentúry alebo reformou existujúcej agentúry poskytla jasné vysvetlenia v súvislosti s týmito otázkami: druh agentúry, ciele agentúry, vnútorná riadiaca štruktúra, produkty, služby, kľúčové operácie, cieľová skupina, zákazníci a zainteresované strany agentúry, formálny vzťah s vonkajšími aktérmi, rozpočtová zodpovednosť, finančné plánovanie, zamestnanci a personálna politika;

               6.

               požaduje, aby sa každá agentúra riadila ročnou výkonnostnou dohodou, ktorú vypracuje agentúra a príslušné generálne riaditeľstvo a ktorá by mala obsahovať hlavné ciele na nasledujúci rok, finančný rámec a jasné ukazovatele na meranie výkonnosti;

               7.

               požaduje, aby Dvor audítorov alebo iný nezávislý audítor pravidelne (a na základe ad hoc) kontroloval výkonnosť agentúr; domnieva sa, že kontrola by sa nemala obmedzovať iba na tradičné prvky finančného hospodárenia a riadneho využívania verejných financií, ale mala by sa zameriavať aj na účinnosť a efektivitu administratívy a mala by obsahovať hodnotenie finančného hospodárenia každej agentúry;

               8.

               zastáva názor, že v prípade agentúr, ktoré sústavne nadhodnocujú svoje rozpočtové potreby, by sa malo uskutočniť technické zníženie na základe voľných pracovných miest; domnieva sa, že v dlhodobom horizonte to povedie k nižším pripísaným príjmom pre agentúry, a tým aj k nižším administratívnym nákladom;

               9.

               konštatuje, že vážnym problémom je skutočnosť, že viacero agentúr je kritizovaných za nedodržiavanie pravidiel verejného obstarávania, nariadenia o rozpočtových pravidlách, služobného poriadku a pod.; domnieva sa, že hlavným dôvodom je skutočnosť, že väčšina nariadení, aj nariadenie o rozpočtových pravidlách, je vypracovaných pre väčšie inštitúcie a že väčšina malých agentúr nemá kritickú veľkosť na to, aby sa vedela vyrovnať s týmito regulačnými požiadavkami; preto žiada Komisiu, aby hľadala urýchlené riešenie zvýšenia efektívnosti zoskupením administratívnych funkcií rôznych agentúr dohromady s cieľom dosiahnuť túto kritickú veľkosť (s prihliadnutím na nutné zmeny v základných právnych predpisoch upravujúcich činnosť agentúr a ich rozpočtovú nezávislosť) alebo rýchlo vypracovala osobitné pravidlá pre agentúry (najmä vykonávacie pravidlá pre agentúry), ktoré im umožnia dosiahnuť úplný súlad s požiadavkami;

               10.

               nalieha na Komisiu, aby pri zostavovaní predbežného návrhu rozpočtu prihliadala na výsledky plnenia rozpočtu jednotlivých agentúr v predchádzajúcich rokoch, a to najmä v roku n – 1, a v súlade s tým upravila rozpočet, ktorý príslušná agentúra žiada; vyzýva príslušný výbor, aby rešpektoval túto úpravu, a v prípade, že to neurobí Komisia, sám upravil príslušný rozpočet na realistickú úroveň zladením absorpčnej a implementačnej schopnosti príslušnej agentúry;

               11.

               pripomína svoje rozhodnutie o udelení absolutória za rozpočtový rok 2005, v ktorom vyzval Komisiu na predkladanie štúdie o pridanej hodnote každej jestvujúcej agentúry každých päť rokov; vyzýva všetky dotknuté inštitúcie, aby v prípade negatívneho hodnotenia prínosu určitej agentúry prijali potrebné kroky a upravili pôsobnosť tejto agentúry alebo ju zrušili; konštatuje, že Komisia v roku 2007 nevykonala ani jedno hodnotenie; trvá na tom, že Komisia by mala predložiť najmenej 5 takýchto hodnotení pred rozhodnutím o udelení absolutória za rozpočtový rok 2007 a začať s najstaršími agentúrami;

               12.

               domnieva sa, že odporúčania Dvora audítorov by sa mali vykonávať čo najskôr a že objem dotácií vyplácaných agentúram by sa mal zladiť s ich skutočnými finančnými potrebami; ďalej sa domnieva, že zmeny a doplnenia všeobecného nariadenia o rozpočtových pravidlách by sa mali začleniť do rámcového nariadenia o rozpočtových pravidlách agentúr a do ich rôznych špecifických nariadení o rozpočtových pravidlách;

         Prezentácia oznamovaných údajov

               13.

               konštatuje, že neexistuje štandardný prístup agentúr týkajúci sa prezentácie ich činností v príslušnom rozpočtovom roku a ich účtovných závierok a správ o rozpočtovom a finančnom hospodárení a otázky, či by vyhlásenie o vierohodnosti mal vypracovať riaditeľ agentúry; poznamenáva, že nie všetky agentúry jasne rozlišujú medzi: a) prezentáciou činnosti agentúry verejnosti a b) technickým informovaním o rozpočtovom a finančnom hospodárení;

               14.

               konštatuje, že hoci v obvyklých pokynoch Komisie týkajúcich sa prípravy správ o činnosti sa výslovne nevyžaduje, aby agentúra vypracovala vyhlásenie o vierohodnosti, mnohí riaditelia jednako vypracovali takéto vyhlásenie za rok 2006, v jednom prípade vrátane dôležitej výhrady;

               15.

               pripomína odsek 23 svojho uznesenia z 12. apríla 2005 (7), ktorý obsahuje výzvu riaditeľom agentúr, aby odteraz k výročným správam o činnosti, ktoré sa predkladajú spolu s finančnými údajmi a údajmi o hospodárení, pripájali vyhlásenie o vierohodnosti týkajúce sa zákonnosti a správnosti transakcií, podobné vyhláseniam, ktoré podpisujú generálni riaditelia Komisie;

               16.

               žiada Komisiu, aby podľa toho zmenila svoje obvyklé pokyny agentúram;

               17.

               ďalej navrhuje, aby Komisia spolupracovala s agentúrami na vytvorení harmonizovaného modelu, ktorý sa bude vzťahovať na všetky agentúry a iné orgány a ktorý bude jasne rozlišovať:

                           —

                           výročnú správu určenú pre široké publikum, ktorá sa týka operácií, činnosti a dosiahnutých výsledkov orgánu,

                           —

                           účtovné závierky a správu o plnení rozpočtu,

                           —

                           správu o činnosti, ktorá vychádza zo správ o činnosti predkladaných generálnymi riaditeľmi Komisie,

                           —

                           vyhlásenie o vierohodnosti podpísané riaditeľom orgánu spolu so všetkými výhradami alebo pripomienkami, v prípade ktorých sa domnieva, že je vhodné na ne upozorniť orgán, ktorý udeľuje absolutórium;

         Všeobecné zistenia Dvora audítorov

               18.

               berie na vedomie zistenie Dvora audítorov [výročná správa, odsek 10.29 (8)], že Komisia vypláca dotácie agentúram z rozpočtu Spoločenstva na základe odhadu potreby finančných prostriedkov, ktorý nie je dostatočne odôvodnený, a že to spolu s objemom prenesených rozpočtových prostriedkov vedie k tomu, že agentúry majú značne vysoké hotovostné zostatky; ďalej berie na vedomie odporúčanie Dvora audítorov, aby sa dotácie vyplácali agentúram v takej výške, ktorá je v súlade s ich skutočnou potrebou finančných prostriedkov;

               19.

               konštatuje, že na konci roka 2006 nebol účtovný systém ABAC zavedený v 14 agentúrach (výročná správa, poznámka pod čiarou k odseku 10.31);

               20.

               berie na vedomie poznámku Dvora audítorov (výročná správa, odsek 1.25) týkajúcu sa nákladov budúcich období na nevyčerpanú riadnu dovolenku, ktoré účtujú niektoré agentúry; zdôrazňuje, že Dvor audítorov vyslovil svoje vyhlásenie o vierohodnosti s výhradou v prípade troch agentúr [Európske stredisko pre rozvoj odborného vzdelávania (Cedefop), CEPOL a Európska železničná agentúra] za rozpočtový rok 2006 (2005: Cedefop, Európsky úrad pre bezpečnosť potravín, Európska agentúra pre obnovu);

         Vnútorný audit

               21.

               pripomína, že v súlade s článkom 185 ods. 3 nariadenia o rozpočtových pravidlách vnútorný audítor Komisie je aj vnútorným audítorom regulačných agentúr, ktoré dostávajú dotácie z rozpočtu EÚ; poukazuje na to, že vnútorný audítor predkladá správy správnej rade a riaditeľovi každej agentúry;

               22.

               upriamuje pozornosť na výhradu uvedenú vo výročnej správe o činnosti vnútorného audítora za rok 2006:

         „Vnútorný audítor Komisie nedokázal riadne plniť svoje povinnosti udelené článkom 185 nariadenia o rozpočtových pravidlách ako vnútorný audítor orgánov Spoločenstva z dôvodu nedostatočných personálnych zdrojov.“;

               23.

               berie však na vedomie pripomienku vnútorného audítora v jeho správe o činnosti za rok 2006, že od roku 2007 bude Komisia prideľovať dodatočné personálne zdroje útvaru vnútorného auditu (IAS) a všetky činné regulačné agentúry budú každoročne podliehať vnútornému auditu;

               24.

               berie na vedomie rastúci počet regulačných a výkonných agentúr a spoločných podnikov, v ktorých IAS musí vykonávať audit podľa článku 185 nariadenia o rozpočtových pravidlách; žiada Komisiu, aby informovala príslušný výbor Európskeho parlamentu, či personálne zdroje, ktoré bude mať IAS k dispozícii, budú v nasledujúcich rokoch stačiť na vykonávanie každoročného auditu všetkých týchto orgánov;

               25.

               poznamenáva, že v článku 72 ods. 5 nariadenia (ES, Euratom) č. 2343/2002 sa vyžaduje, aby každá agentúra každoročne predkladala orgánu, ktorý udeľuje absolutórium, a Komisii správu vypracovanú jej riaditeľom, v ktorej zhrnie počet a typ vnútorných auditov vykonaných vnútorným audítorom, navrhované odporúčania a opatrenia prijaté na základe týchto odporúčaní; žiada agentúry, aby uvádzali, či sa tak stalo, a ak áno, ako;

               26.

               s ohľadom na schopnosti vnútorného auditu, najmä vo vzťahu k malým agentúram, berie na vedomie návrh vnútorného audítora predložený príslušnému výboru Európskeho parlamentu 14. septembra 2006, podľa ktorého by malé agentúry mali mať povolenie na nákup služieb vnútorného auditu v súkromnom sektore;

         Hodnotenie agentúr

               27.

               pripomína spoločné stanovisko Európskeho parlamentu, Rady a Komisie (9) prerokované počas zmierovacieho konania pred Radou ECOFIN o rozpočte z 13. júla 2007, požadujúce: i) zoznam agentúr, ktoré Komisia mieni vyhodnotiť, a ii) zoznam už vyhodnotených agentúr spolu so súhrnom hlavných zistení;

         Disciplinárne konanie

               28.

               konštatuje, že jednotlivé agentúry majú pre svoju veľkosť ťažkosti s vytvorením disciplinárnych rád ad hoc zložených zo zamestnancov v primeranom pracovnom zaradení a že vyšetrovací a disciplinárny úrad Komisie (IDOC) nezodpovedá za agentúry; vyzýva agentúry, aby posúdili vytvorenie medziagentúrnej disciplinárnej rady;

         Návrh medziinštitucionálnej dohody

               29.

               pripomína návrh medziinštitucionálnej dohody o operačnom rámci pre európske regulačné agentúry, ktorý predložila Komisia [KOM(2005) 59], na základe ktorej by sa mohol vypracovať horizontálny rámec na vytváranie, štruktúru, fungovanie, hodnotenie a kontrolu európskych regulačných agentúr; konštatuje, že návrh predstavuje užitočnú iniciatívu v úsilí o racionalizáciu zriaďovania a prevádzky agentúr; berie na vedomie stanovisko Komisie v jej súhrnnej správe za rok 2006 [odsek 3.1, KOM(2007) 274], že hoci sa rokovania prerušili po uverejnení uvedeného návrhu, diskusie o podstate sa v Rade obnovili koncom roka 2006; vyjadruje poľutovanie nad tým, že nebolo možné dosiahnuť ďalší pokrok smerom k prijatiu;

               30.

               víta preto záväzok Komisie na predloženie oznámenia počas roka 2008 o budúcnosti regulačných agentúr;

         Samofinancované agentúry

               31.

               pripomína, že v prípade oboch agentúr, ktoré sa samofinancujú, udeľuje riaditeľovi absolutórium správna rada; konštatuje, že obe majú významné akumulované prebytky z príjmov z poplatkov prenesených z predchádzajúcich rokov:

                           —

                           prostriedky v hotovosti Úradu pre harmonizáciu vnútorného trhu a ich ekvivalenty: 281 miliónov EUR (10);

                           —

                           prostriedky v hotovosti Úradu Spoločenstva pre odrody rastlín a ich ekvivalenty: 18 miliónov EUR (11);

         Osobitné poznámky

               32.

               konštatuje, že za rozpočtový rok 2006 Dvor audítorov opäť zistil vysokú mieru prenesených rozpočtových prostriedkov [43 % v prípade administratívnych výdavkov (hlava II) a 45 % v prípade prevádzkových výdavkov (hlava III)];

               33.

               upozorňuje na skutočnosť, že hoci Dvor audítorov potvrdil, že v rozpočtovom roku 2006 nadácia dodržala vo všetkých významných hľadiskách príslušné ustanovenia týkajúce sa spoľahlivosti, vyskytli sa viaceré nedostatky, najmä čo sa týka zásady zročnosti rozpočtu, uzatvorenia dvoch zmlúv, skutočnosti, že sumy, ktoré sa mali v plnej miere uhradiť v roku 2007, boli zahrnuté do rozpočtu na rok 2006, a taktiež nedodržania kritérií výberu vzťahujúcich sa na úradníkov, čo vyvolalo podozrenie, že počas týchto konaní nebola zaručená transparentnosť a nediskriminácia;

               34.

               berie na vedomie kritiku Dvora audítorov, že vo vzťahu k postupom prijímania zamestnancov výberové komisie nestanovili kritériá výberu vopred a kritériá výberu neboli stanovené v súlade s oznámením o voľnom mieste, a taktiež berie na vedomie odpoveď nadácie, že odteraz sa vo všetkých oznámeniach o voľných miestach jasne uvádza, či je úspešné zvládnutie skúšok predpokladom úspechu vo výberovom konaní;

               35.

               konštatuje, že účtovná závierka nadácie zahŕňa pozemky a budovy v hodnote 1,8 milióna EUR (hoci náklady na výstavbu v roku 1992 boli 7,2 milióna EUR) a akumulovaný prebytok vo výške 4,09 milióna EUR;

               36.

               na základe výročnej správy nadácie za rok 2006 berie na vedomie, že nadácia v roku 2006 vytvorila systém riadenia projektov s cieľom zlepšiť efektívnosť organizácie prostredníctvom väčšej transparentnosti a lepšej koordinácie využívania zdrojov a že bol tiež zavedený systém monitorovania výkonnosti s cieľom ďalšieho zvýšenia efektívnosti; okrem toho bol rozšírený systém verejného obstarávania s cieľom zabezpečiť väčšiu flexibilitu;

               37.

               ďalej berie na vedomie, že v roku 2006 nadácia začala s ex post hodnotením pracovného programu za roky 2001 až 2004 v súvislosti s predbežným hodnotením vybraných aspektov pokračujúcich činností nadácie a s cieľom zistiť vplyv, pridanú hodnotu a efektívnosť organizácie; žiada, aby bol informovaný o výsledkoch tohto hodnotenia.

      (1)  Ú. v. EÚ C 261, 31.10.2007, s. 60.

      (2)  Ú. v. EÚ C 309, 19.12.2007, s. 116.

      (3)  Ú. v. ES L 248, 16.9.2002, s. 1.

      (4)  Ú. v. ES L 139, 30.5.1975, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 187, 15.7.2008, s. 85.

      (7)  Uznesenie Európskeho parlamentu, ktoré obsahuje poznámky k rozhodnutiu o absolutóriu na plnenie rozpočtu riaditeľovi Európskej nadácie pre zlepšovanie životných a pracovných podmienok za rozpočtový rok 2003 (Ú. v. EÚ L 196, 27.7.2005, s. 75).

      (8)  Ú. v. EÚ C 273, 15.11.2007, s. 1.

      (9)  Dokument Rady DS 605/1/07 Rev1.

      (10)  Zdroj: Správa o overení ročnej účtovnej závierky Úradu pre harmonizáciu vnútorného trhu za rozpočtový rok 2006 spolu s odpoveďami úradu (Ú. v. EÚ C 309, 19.12.2007, s. 141).

      (11)  Zdroj: Správa o overení ročnej účtovnej závierky Úradu Spoločenstva pre odrody rastlín za rozpočtový rok 2006 spolu s odpoveďami úradu (Ú. v. EÚ C 309, 19.12.2007, s. 135).


title: 2010/322/CFSP: Rozhodnutie Rady 2010/322/SZBP z  8. júna 2010 , ktorým sa mení a dopĺňa a predlžuje jednotná akcia 2008/124/SZBP o misii Európskej únie na podporu právneho štátu v Kosove, EULEX KOSOVO

text:
               11.6.2010

               SK

               Úradný vestník Európskej únie

               L 145/13

         ROZHODNUTIE RADY 2010/322/SZBP
   z 8. júna 2010,
   ktorým sa mení a dopĺňa a predlžuje jednotná akcia 2008/124/SZBP o misii Európskej únie na podporu právneho štátu v Kosove (1), EULEX KOSOVO
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 a článok 43 ods. 2,
   keďže:

               (1)

               Rada 4. februára 2008 prijala jednotnú akciu 2008/124/SZBP (2). Uvedená jednotná akcia sa uplatňuje do 14. júna 2010.

               (2)

               Rada 9. júna 2009 prijala jednotnú akciu 2009/445/SZBP (3), ktorou sa zmenila a doplnila jednotná akcia 2008/124/SZBP tým, že sa zvýšila finančná referenčná suma na pokrytie výdavkov misie do uplynutia účinnosti jednotnej akcie 2008/124/SZBP.

               (3)

               Politický a bezpečnostný výbor 28. mája 2010 odporučil predĺženie jednotnej akcie 2008/124/SZBP na obdobie dvoch rokov a zvýšenie finančnej referenčnej sumy na 265 000 000 EUR do 14. októbra 2010.

               (4)

               Štruktúra velenia a riadenia misie EULEX KOSOVO by sa nemala dotýkať zmluvných záväzkov vedúceho misie voči Európskej komisii v oblasti plnenia rozpočtu misie.

               (5)

               Misia EULEX KOSOVO sa uskutoční v kontexte situácie, ktorá sa môže zhoršiť a mohla by ohroziť ciele spoločnej zahraničnej a bezpečnostnej politiky stanovené v článku 21 zmluvy.

               (6)

               Jednotná akcia 2008/124/SZBP by sa preto mala zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Jednotná akcia 2008/124/SZBP sa týmto mení a dopĺňa takto:

               1.

               V článku 7 sa odsek 2 nahrádza takto:
               „2.   Veliteľ civilnej operácie velí misii EULEX KOSOVO a riadi ju na strategickej úrovni, pričom podlieha politickej kontrole a strategickému usmerňovaniu zo strany Politického a bezpečnostného výboru (PBV) a celkovej právomoci vysokého predstaviteľa Únie pre zahraničné veci a bezpečnostnú politiku (VP).“

               2.

               V článku 9 sa odseky 3, 4 a 5 nahrádzajú takto:
               „3.   EULEX KOSOVO môže podľa potreby zamestnávať medzinárodný civilný personál a miestny personál na základe zmluvy, pokiaľ potrebné funkcie nebudú plniť členovia personálu vyslaní členskými štátmi. V riadne odôvodnených výnimočných prípadoch, keď nie sú k dispozícii vhodné žiadosti členských štátov, sa môžu podľa potreby zamestnávať na základe zmluvy štátni príslušníci zúčastňujúcich sa tretích štátov.
               4.   Všetci členovia personálu si plnia svoje povinnosti a konajú v záujme misie. Všetci členovia personálu dodržiavajú bezpečnostné zásady a minimálne normy ustanovené rozhodnutím Rady 2001/264/ES z 19. marca 2001 prijímajúcim bezpečnostné nariadenia Rady (4).

               3.

               V článku 11 sa odseky 2, 3 a 4 nahrádzajú takto:
               „2.   PBV vykonáva v rámci zodpovednosti Rady a VP politickú kontrolu a strategické riadenie misie EULEX KOSOVO.
               3.   Ako je tiež ustanovené v článku 7, veliteľ civilnej operácie, ktorý podlieha politickej kontrole a strategickému usmerňovaniu zo strany PBV a celkovej právomoci VP, je veliteľom misie EULEX KOSOVO na strategickej úrovni a ako taký vydáva pokyny vedúcemu misie, radí mu a poskytuje mu technickú podporu.
               4.   Veliteľ civilnej operácie podáva Rade správy prostredníctvom VP.“

               4.

               V článku 12 sa odseky 1 a 2 nahrádzajú takto:
               „1.   PBV pod vedením Rady a VP vykonáva politickú kontrolu a strategické usmerňovanie misie EULEX KOSOVO.
               2.   Rada týmto oprávňuje PBV, aby na tento účel prijal príslušné rozhodnutia v súlade s článkom 38 tretím odsekom zmluvy. Toto poverenie zahŕňa právomoc meniť a dopĺňať operačný plán OPLAN a velenie. Zahŕňa tiež právomoci potrebné na neskoršie prijímanie rozhodnutí o vymenovaní vedúceho misie. Rada na základe odporúčania VP rozhoduje o cieľoch a ukončení misie EULEX KOSOVO.“

               5.

               V článku 13 sa odsek 4 nahrádza takto:
               „4.   Podrobnosti týkajúce sa účasti tretích štátov sa stanovia v dohode, ktorá sa uzavrie v súlade s článkom 37 zmluvy a článkom 218 Zmluvy o fungovaní Európskej únie. Ak EÚ a tretí štát uzavreli dohodu, ktorá ustanovuje rámec účasti tohto tretieho štátu na operáciách krízového riadenia EÚ, ustanovenia takejto dohody sa uplatňujú v kontexte misie EULEX KOSOVO.“

               6.

               V článku 16 sa odseky 1 a 2 nahrádzajú takto:
               „1.   Finančná referenčná suma určená na pokrytie výdavkov misie EULEX KOSOVO do 14. októbra 2010 je 265 000 000 EUR.
               O finančnej referenčnej sume na nasledujúce obdobia pre misiu EULEX KOSOVO rozhodne Rada.
               2.   Všetky výdavky sa spravujú v súlade s pravidlami a postupmi, ktoré sa vzťahujú na všeobecný rozpočet EÚ.“

               7.

               Článok 17 sa vypúšťa.

               8.

               Článok 18 sa nahrádza takto:
               „Článok 18
               Sprístupnenie utajovaných skutočností
               1.   VP sa týmto oprávňuje sprístupniť Organizácii Spojených národov, NATO/KFOR a ostatným tretím stranám, ktoré sa pridružili k tejto jednotnej akcii, utajované skutočnosti a dokumenty EÚ vyhotovené na účely misie EULEX KOSOVO do úrovne príslušného stupňa utajenia, ktorá sa na každú z nich vzťahuje, v súlade s rozhodnutím 2001/264/ES. Na zjednodušenie sprístupňovania utajovaných skutočností sa navrhnú miestne technické opatrenia.
               2.   V prípade osobitnej a okamžitej operačnej potreby je VP tiež oprávnený v súlade s rozhodnutím 2001/264/ES sprístupniť príslušným miestnym orgánom utajované skutočnosti a dokumenty EÚ vypracované na účely misie EULEX KOSOVO až po stupeň utajenia ‚RESTREINT UE‘. Vo všetkých ostatných prípadoch sa takéto skutočnosti a dokumenty poskytnú príslušným miestnym orgánom v súlade s postupmi, ktoré zodpovedajú úrovni spolupráce týchto orgánov s EÚ.
               3.   VP sa týmto oprávňuje sprístupniť Organizácii Spojených národov, NATO/KFOR, ostatným tretím stranám pridruženým k tejto jednotnej akcii a príslušným miestnym orgánom neutajované dokumenty EÚ súvisiace s rokovaniami Rady o misii EULEX KOSOVO, na ktoré sa vzťahuje povinnosť dodržiavať služobné tajomstvo podľa článku 6 ods. 1 rokovacieho poriadku Rady (5).

               9.

               Článok 19 sa nahrádza takto:
               „Článok 19
               Preskúmanie
               Rada najneskôr do šiestich mesiacov pred uplynutím účinnosti tejto jednotnej akcie zhodnotí, či sa misia EULEX KOSOVO predĺži.“

               10.

               Článok 20 druhý odsek sa nahrádza takto:
               „Účinnosť stráca 14. júna 2012.“

         Článok 2
   Toto rozhodnutie Rady nadobúda účinnosť dňom jeho prijatia.

      V Luxemburgu 8. júna 2010

            Za Radu

            predsedníčka

         E. SALGADO

      (1)  Na základe rezolúcie Bezpečnostnej rady Organizácie Spojených národov 1244 (1999).

      (2)  Ú. v. EÚ L 42, 16.2.2008, s. 92.

      (3)  Ú. v. EÚ L 148, 11.6.2009, s. 33.

      (4)  Ú. v. ES L 101, 11.4.2001, s. 1.“

      (5)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).“


title: Rozhodnutie Rady 2013/660/SZBP z  15. novembra 2013 , ktorým sa mení rozhodnutie 2012/389/SZBP o misii Európskej únie na budovanie regionálnych námorných kapacít v Africkom rohu (EUCAP NESTOR)

text:
               16.11.2013

               SK

               Úradný vestník Európskej únie

               L 306/17

         ROZHODNUTIE RADY 2013/660/SZBP
   z 15. novembra 2013,
   ktorým sa mení rozhodnutie 2012/389/SZBP o misii Európskej únie na budovanie regionálnych námorných kapacít v Africkom rohu (EUCAP NESTOR)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 16. júla 2012 prijala rozhodnutie 2012/389/SZBP (1). Uvedené rozhodnutie stráca účinnosť 15. júla 2014.

               (2)

               Rada 9. júla 2013 prijala rozhodnutie 2013/367/SZBP (2), ktorým sa zmenilo rozhodnutie 2012/389/SZBP a predĺžilo obdobie, na ktoré sa vzťahuje finančná referenčná suma, do 15. novembra 2013.

               (3)

               Rozhodnutie 2012/389/SZBP by sa malo zmeniť s cieľom stanoviť novú finančnú referenčnú sumu na obdobie od 16. novembra 2013 do 15. júla 2014.

               (4)

               Misia EUCAP NESTOR sa uskutoční v situácii, ktorá sa môže zhoršiť a mohla by mať nepriaznivý vplyv na dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   V článku 13 rozhodnutia 2012/389/SZBP sa odsek 1 nahrádza takto:

      „1.   Finančná referenčná suma určená na pokrytie výdavkov spojených s misiou EUCAP NESTOR v období od 16. júla 2012 do 15. novembra 2013 predstavuje 22 880 000 EUR.
      Finančná referenčná suma určená na pokrytie výdavkov spojených s misiou EUCAP NESTOR v období od 16. novembra 2013 do 15. júla 2014 predstavuje 11 950 000 EUR.“

   Článok 2
   Toto rozhodnutie nadobúda účinnosť dňom jeho prijatia.

      V Bruseli 15. novembra 2013

            Za Radu

            predseda

         R. ŠADŽIUS

      (1)  Rozhodnutie Rady 2012/389/SZBP zo 16. júla 2012 o misii Európskej únie na budovanie regionálnych námorných kapacít v Africkom rohu (EUCAP NESTOR) (Ú. v. EÚ L 187, 17.7.2012, s. 40).

      (2)  Rozhodnutie Rady 2013/367/SZBP z 9. júla 2013, ktorým sa mení rozhodnutie 2012/389/SZBP o misii Európskej únie na budovanie regionálnych námorných kapacít v Africkom rohu (EUCAP NESTOR) (Ú. v. EÚ L 189, 10.7.2013, s. 12).


title: 2005/399/ES, Euratom: Rozhodnutie Rady z 23. mája 2005, ktorým sa vymenúva španielsky člen Európskeho hospodárskeho a sociálneho výboru

text:
               28.5.2005

               SK

               Úradný vestník Európskej únie

               L 135/19

      ROZHODNUTIE RADY

   z 23. mája 2005,
   ktorým sa vymenúva španielsky člen Európskeho hospodárskeho a sociálneho výboru
   (2005/399/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 259,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
   so zreteľom na rozhodnutie Rady 2002/758/ES, Euratom zo 17. septembra 2002, ktorým sa menujú členovia Hospodárskeho a sociálneho výboru na obdobie od 21. septembra 2002 do 20. septembra 2006 (1),
   so zreteľom na kandidatúru predloženú španielskou vládou,
   so zreteľom na stanovisko Komisie,
   keďže:
   V dôsledku odstúpenia Fernanda MORALEDA QUÍLEZA, ktoré bolo Rade oznámené 3. júna 2004, sa uvoľnilo jedno miesto člena v Európskom hospodárskom a sociálnom výbore,
   ROZHODLA TAKTO:
   Jediný článok
   Marcos ALARCÓN ALARCÓN je vymenovaný za člena Európskeho hospodárskeho a sociálneho výboru ako náhrada za Fernanda MORALEDA QUÍLEZA na zvyšný čas jeho funkčného obdobia, ktoré trvá do 20. septembra 2006.

      V Bruseli 23. mája 2005

            Za Radu

            predseda

         J.-L. SCHILTZ

      (1)  Ú. v. ES L 253, 21.9.2002, s. 9.


title: Rozhodnutie Rady zo 17. decembra 1999 o uzatvorení Dohody vo forme výmeny listov medzi Európskym spoločenstvom a Tuniskou republikou o opatreniach na dovoz nespracovaného olivového oleja s pôvodom v Tunisku do spoločenstva

text:
Dôležité právne oznámenie

|

31999D0873

Úradný vestník L 340 , 31/12/1999 S. 0106 - 0106

		Rozhodnutie Radyzo 17. decembra 1999o uzatvorení Dohody vo forme výmeny listov medzi Európskym spoločenstvom a Tuniskou republikou o opatreniach na dovoz nespracovaného olivového oleja s pôvodom v Tunisku do spoločenstva(1999/873/ES)Rada európskej únie,so zreteľom na Zmluvu o založení Európskeho spoločenstva, najmä na článok 133 v spojení s prvým pododsekom jej článku 300 ods. 2,so zreteľom na návrh Komisie,keďže:(1) dohoda vo forme výmeny listov bola dojednaná medzi Európskym spoločenstvom a Tuniskou republikou s cieľom predĺžiť na obdobie od 1. januára do 31. decembra 2000 platnosť opatrení pre dovoz nespracovaného olivového oleja s pôvodom v Tunisku do spoločenstva podľa článku 3 protokolu 1 k Euro-stredomorskej dohode o pridružení medzi Európskymi spoločenstvami a ich členskými štátmi, na jednej strane, a Tuniskou republikou, na strane druhej; [1](2) táto dohoda by sa mala schváliť v mene spoločenstva,rozhodla takto:Článok 1Dohoda vo forme výmeny listov medzi Európskym spoločenstvom a Tuniskou republikou o opatreniach pre dovoz nespracovaného olivového oleja s pôvodom v Tunisku do spoločenstva sa týmto schvaľuje v mene spoločenstva.Text dohody je pripojený k tomuto rozhodnutiu.Článok 2Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo.V Bruseli 17. decembra 1999Za RadupredsedaK. Hemilä[1] Ú. v. ES L 97, 30.3.1998, s. 1.--------------------------------------------------


title: Rozhodnutie Rady zo 6. marca 1995 o uzavretí Dohody vo forme výmeny listov, ktorou sa mení a dopĺňa Dohoda o spolupráci medzi Európskym hospodárskym spoločenstvom a Jemenskou arabskou republikou

text:
Dôležité právne oznámenie

|

31995D0067

Úradný vestník L 057 , 15/03/1995 S. 0077 - 0077

		Rozhodnutie Radyzo 6. marca 1995o uzavretí Dohody vo forme výmeny listov, ktorou sa mení a dopĺňa Dohoda o spolupráci medzi Európskym hospodárskym spoločenstvom a Jemenskou arabskou republikou(95/67/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej články 113 a 130y v spojitosti s prvou vetou článku 228 ods. 2 a článku 228 ods. 3,so zreteľom na návrh Komisie [1],so zreteľom na stanovisko Európskeho parlamentu [2],keďže podľa článku 130 zmluvy by politika spoločenstva v oblasti rozvoja spolupráce mala podporovať udržateľný hospodársky a sociálny vývoj rozvojových krajín, ich postupné a plynulé začlenenie do svetového hospodárstva a kampaň proti chudobe v týchto krajinách;keďže výsledkom zjednotenia Jemenskej arabskej republiky a Jemenskej ľudovodemokratickej republiky je vznik Jemenskej republiky, je nevyhnutné pozmeniť Dohodu o spolupráci medzi Európskym hospodárskym spoločenstvom a Jemenskou arabskou republikou [3];keďže s týmto cieľom prebehli rokovania s Jemenskou republikou a vyústili do Dohody vo forme výmeny listov, ktorej schválenie je v záujme spoločenstva,SA ROZHODLA TAKTO:Článok 1Dohoda vo forme výmeny listov, ktorou sa mení a dopĺňa Dohoda o spolupráci medzi Európskym hospodárskym spoločenstvom a Jemenskou arabskou republikou je týmto v mene Európskeho spoločenstva schválená.Text dohody vo forme výmeny listov je pripojený k tomuto rozhodnutiu.Článok 2Predseda Rady sa týmto oprávňuje určiť osobu(-y) splnomocnenú(-é) na podpísanie dohody vo forme výmeny listov uvedenej v článku 1 tak, aby zaväzovala spoločenstvo.V Bruseli 6. marca 1995Za RaduPredsedaA. Juppé[1] Ú. v. ES C 310, 16.11.1993, s. 19.[2] Ú. v. ES C 128, 9.5.1994, s. 525.[3] Ú. v. ES L 26, 31.1.1985, s. 2.--------------------------------------------------


title: Rozhodnutie Rady z 9. júna 2016, ktorým sa vymenúva člen a náhradník Poradného výboru pre koordináciu systémov sociálneho zabezpečenia za Slovensko

text:
               14.6.2016

               SK

               Úradný vestník Európskej únie

               C 212/3

         ROZHODNUTIE RADY
   z 9. júna 2016,
   ktorým sa vymenúva člen a náhradník Poradného výboru pre koordináciu systémov sociálneho zabezpečenia za Slovensko
   (2016/C 212/04)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (1), a najmä na jeho článok 75,
   so zreteľom na zoznamy kandidátov, ktoré Rade predložili vlády členských štátov,
   keďže:

               (1)

               Rada svojím rozhodnutím z 13. októbra 2015 (2) vymenovala členov a náhradníkov Poradného výboru pre koordináciu systémov sociálneho zabezpečenia na obdobie od 20. októbra 2015 do 19. októbra 2020.

               (2)

               Vláda Slovenska navrhla ďalších kandidátov na dve neobsadené miesta,

         PRIJALA TOTO ROZHODNUTIE:
   Článok 1
   Za člena a náhradníka Poradného výboru pre koordináciu systémov sociálneho zabezpečenia sa na obdobie od 20. októbra 2015 do 19. októbra 2020 vymenúvajú:
   I.   ZÁSTUPCOVIA ORGANIZÁCIÍ ZAMESTNÁVATEĽOV

               Krajina

               Člen

               Náhradník

               Slovensko

               pani Miriam ŠPÁNIKOVÁ

               pán Peter MOLNÁR

         Článok 2
   Členov a náhradníkov, ktorí ešte neboli navrhnutí, vymenuje Rada neskôr.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 9. júna 2016

            Za Radu

            predseda

         G.A. VAN DER STEUR

      (1)  Ú. v. EÚ L 166, 30.4.2004, s. 1.

      (2)  Rozhodnutie Rady z 13. októbra 2015, ktorým sa vymenúvajú členovia a náhradníci Poradného výboru pre koordináciu systémov sociálneho zabezpečenia (Ú. v. EÚ C 341, 16.10.2015, s. 4).


Dôležité právne oznámenie

|

32004D0240

Rozhodnutie Rady z 8. marca 2004, ktorým sa mení a dopĺňa rozhodnutie 2003/479/ES o pravidlách pridelenia národných expertov a vojenského personálu na Generálny sekretariát Rady

Úradný vestník L 074 , 12/03/2004 S. 0017 - 0018 CS.ES Kapitola 18 Zväzok 03 S. 90  - 91 ET.ES Kapitola 18 Zväzok 03 S. 90  - 91 HU.ES Kapitola 18 Zväzok 03 S. 90  - 91 LT.ES Kapitola 18 Zväzok 03 S. 90  - 91 LV.ES Kapitola 18 Zväzok 03 S. 90  - 91 MT.ES Kapitola 18 Zväzok 03 S. 90  - 91 PL.ES Kapitola 18 Zväzok 03 S. 90  - 91 SK.ES Kapitola 18 Zväzok 03 S. 90  - 91 SL.ES Kapitola 18 Zväzok 03 S. 90  - 91

		Rozhodnutie Radyz 8. marca 2004,ktorým sa mení a dopĺňa rozhodnutie 2003/479/ES o pravidlách pridelenia národných expertov a vojenského personálu na Generálny sekretariát Rady(2004/240/ES)RADA EURÓPSKEJ ÚNIE,so zreteľom na Zmluvu o Európskej únii, najmä na jej článok 28 ods. 1,so zreteľom na Zmluvu o založení Európskeho spoločenstva, najmä na jej článok 207 ods. 2,so zreteľom na rozhodnutie 2003/479/ES,keďže:(1) Článok 15 ods. 7 rozhodnutia 2003/479/ES ustanovuje, že výška denných diét a mesačných náhrad sa upraví každý rok podľa úpravy základných platov úradníkov Európskych spoločenstiev v Bruseli a Luxemburgu bez spätného účinku.(2) Nariadením (ES, Euratom) č. 2148/03 z 5. decembra 2003 opravujúcim s účinnosťou od 1. júla 2002 odmeňovanie a dôchodky úradníkov a ostatných zamestnancov Európskych spoločenstiev [1] a nariadením (ES, Euratom) č. 2182/03 z 8. decembra 2003, ktorým sa upravuje s účinnosťou od 1. januára 2004 odmeňovanie a dôchodky úradníkov a ostatných zamestnancov Európskych spoločenstiev a na ne sa vzťahujúce opravné koeficienty [2], Rada schválila zvýšenie platov a dôchodkov úradníkov spoločenstva o 3,4 %, resp. 1 %,ROZHODLA TAKTO:Článok 1Článok 15 rozhodnutia 2003/479/ES sa týmto mení a dopĺňa takto:1. Nahrádza sa odsek 1, ktorý znie:"1. Pridelený odborník má počas svojho pridelenia nárok na denné diéty. Ak miesto pridelenia nie je vzdialené viac ako 150 km od miesta jeho bydliska, predstavujú denné diéty 27,96 eur; ak vzdialenosť od jeho bydliska presahuje 150 km, denné diéty predstavujú 111,83 eur."2. Nahrádza sa odsek 2, ktorý znie:"2. Ak pridelený odborník ani od svojho zamestnávateľa, ani od GSR neobdrží náhradu za sťahovanie, vyplatí sa mu dodatočná mesačná náhrada podľa tejto tabuľky:Vzdialenosť medzi miestom náboru a miestom pridelenia (km) | Čiastka (EUR) |0 – 150 | 0 |> 150 | 71,89 |> 300 | 127,80 |> 500 | 207,68 |> 800 | 335,48 |> 1300 | 527,18 |> 2000 | 631,03 |Táto náhrada sa vyplatí vždy na konci mesiaca."3. Nahrádza sa odsek 4, ktorý znie:"4. Pridelení odborníci, ktorí v trojročnom období končiacom šesť mesiacov pred začatím pridelenia nemali svoje obvyklé bydlisko alebo hlavnú pracovnú činnosť ďalej ako 150 km od miesta pridelenia, dostávajú denné diéty 27,96 eur. Na účely tohto ustanovenia sa neprihliadne na okolnosti, ktoré vyplývajú zo služby prideleného odborníka pre iný štát, než je štát miesta pridelenia, alebo pre medzinárodnú organizáciu."Článok 2Toto rozhodnutie nadobúda účinnosť prvým dňom mesiaca nasledujúceho po jeho prijatí.V Bruseli 8. marca 2004Za RaduPredsedaD. Ahern[1] Ú. v. EÚ L 323 z 10.12.2003, s. 1.[2] Ú. v. EÚ L 327, 16.12.2003, s. 3.--------------------------------------------------


title: 2009/452/ES: Rozhodnutie Komisie z  11. júna 2009 , ktorým sa ukončuje antisubvenčné konanie týkajúce sa dovozu sodíka s pôvodom v Spojených štátoch amerických

text:
               12.6.2009

               SK

               Úradný vestník Európskej únie

               L 149/74

      ROZHODNUTIE KOMISIE

   z 11. júna 2009,
   ktorým sa ukončuje antisubvenčné konanie týkajúce sa dovozu sodíka s pôvodom v Spojených štátoch amerických
   (2009/452/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2026/97 zo 6. októbra 1997 o ochrane pred subvencovanými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 14,
   po porade s poradným výborom,
   keďže:
   1.   POSTUP

   1.1.   Začatie konania

               (1)

               Komisia 23. júla 2008 oznámením uverejneným v Úradnom vestníku Európskej únie
                   (2) (ďalej len „oznámenie o začatí konania“) začala antisubvenčné konanie týkajúce sa dovozu voľne loženého sodíka s pôvodom v Spojených štátoch amerických (ďalej len „USA“) do Spoločenstva, zvyčajne zaradeného pod kód KN ex 2805 11 00 (ďalej len „príslušný výrobok“).

               (2)

               Toto konanie sa začalo na základe podnetu, ktorý 10. júna 2008 predložil jediný výrobca zo Spoločenstva spoločnosť Métaux Spéciaux (MSSA SAS) (ďalej len „navrhovateľ“).

               (3)

               Dňa 23. júla 2008 Komisia začala antidumpingové prešetrovanie týkajúce sa dovozu rovnakého výrobku s pôvodom v USA (3). Prešetrovanie sa ukončilo rozhodnutím Komisie 2009/453/ES (4).

         1.2.   Zúčastnené strany a overovacie návštevy

               (4)

               Pred začatím konania a v súlade s článkom 10 ods. 9 nariadenia (ES) č. 2026/97 Komisia oznámila zástupcom USA, že jej bol doručený riadne zdokumentovaný podnet, podľa ktorého subvencovanie dovozu voľne loženého sodíka s pôvodom v USA údajne spôsobovalo výrobnému odvetviu Spoločenstva značnú ujmu. Zástupcovia USA boli pozvaní na konzultácie s cieľom objasniť situáciu v súvislosti s obsahom podnetu a dospieť k vzájomne prijateľnému riešeniu. Zástupcovia USA prijali túto ponuku na konzultácie a 11. júla 2008 sa následne uskutočnili konzultácie. Počas konzultácií sa nepodarilo dospieť k vzájomne prijateľnému riešeniu. Zohľadnili sa však pripomienky zástupcov USA, pokiaľ ide o tvrdenia uvedené v podnete týkajúce sa kompenzovateľnosti údajnej subvencie.

               (5)

               Komisia oficiálne informovala navrhovateľa, jediného známeho vývozcu/výrobcu v USA, dovozcov a používateľov, o ktorých je známe, že sa ich konanie týka, a zástupcov USA o začatí konania. Zainteresované strany dostali príležitosť, aby sa písomne vyjadrili a požiadali o vypočutie v rámci lehoty stanovenej v oznámení o začatí konania.

               (6)

               Komisia zaslala dotazníky všetkým stranám, o ktorých je známe, že sa ich konanie týka, a boli jej doručené odpovede od zástupcov USA, od jediného vyvážajúceho výrobcu v USA (ďalej len „spolupracujúci vyvážajúci výrobca“), od navrhovateľa a od troch používateľov v Spoločenstve.

               (7)

               Komisia si vyžiadala a overila všetky informácie, ktoré považovala za potrebné na stanovenie subvencovania, z neho vyplývajúcej ujmy a záujmu Spoločenstva.

               (8)

               Overovacie návštevy sa vykonali v priestoroch tohto zástupcu USA:

                           —

                           New York Power Authority (NYPA), White Plains, New York.

               (9)

               Overovacie návštevy sa vykonali aj v priestoroch týchto spoločností:

                              výrobca zo Spoločenstva:

                                       —

                                       Métaux Spéciaux (MSSA SAS), Saint-Marcel, Francúzsko,

                              vyvážajúci výrobca v USA:

                                       —

                                       DuPont Reactive Metals (DuPont), Niagara Falls, New York a E. I. DuPont De Nemours and Company, Wilmington, Delaware,

                              používatelia zo Spoločenstva:

                                       —

                                       Rohm and Haas Europe Sàrl, Morges, Švajčiarsko,

                                       —

                                       Evonik Degussa GmbH, Frankfurt, Nemecko.

         1.3.   Obdobie prešetrovania a posudzované obdobie

               (10)

               Prešetrovanie subvencovania a ujmy sa týkalo obdobia od 1. júla 2007 do 30. júna 2008 (ďalej len „obdobie prešetrovania“ alebo „OP“). Preskúmanie trendov relevantných z hľadiska posúdenia ujmy sa týkalo obdobia od 1. januára 2005 do konca obdobia prešetrovania (ďalej len „posudzované obdobie“).

         2.   STIAHNUTIE PODNETU A UKONČENIE KONANIA

               (11)

               Navrhovateľ listom z 1. apríla 2009 určeným Komisii oficiálne stiahol svoj podnet. Stiahnutie podnetu odôvodnil zmenenými okolnosťami.

               (12)

               V súlade s článkom 14 ods. 1 základného nariadenia je možné ukončiť konanie, ak bol podnet stiahnutý a ak by takéto ukončenie nebolo v rozpore so záujmom Spoločenstva.

               (13)

               Komisia usúdila, že by sa súčasné konanie malo ukončiť, keďže prešetrovaním nevyšli najavo žiadne okolnosti, ktoré by poukázali na to, že takéto ukončenie by nebolo v záujme Spoločenstva. Zainteresované strany boli náležite informované a mali možnosť predložiť pripomienky. Neboli však predložené žiadne pripomienky, ktoré by naznačovali, že ukončenie tohto konania by bolo v rozpore so záujmom Spoločenstva.

               (14)

               Komisia preto dospela k záveru, že antisubvenčné konanie týkajúce sa dovozu voľne loženého sodíku s pôvodom v Spojených štátoch amerických do Spoločenstva by sa malo ukončiť bez uloženia vyrovnávacích opatrení,

         ROZHODLA TAKTO:
   Jediný článok
   Týmto sa ukončuje antisubvenčné konanie týkajúce sa dovozu voľne loženého sodíka s pôvodom v Spojených štátoch amerických, zaradeného pod kód KN ex 2805 11 00.

      V Bruseli 11. júna 2009

            Za Komisiu

         Catherine ASHTON

            členka Komisie

      (1)  Ú. v. ES L 288, 21.10.1997, s. 1.

      (2)  Ú. v. EÚ C 186, 23.7.2008, s. 35.

      (3)  Ú. v. EÚ C 186, 23.7.2008, s. 32.

      (4)  Pozri stranu 76 tohto úradného vestníka.


title: Rozhodnutie Rady z 22. novembra 1984 o uzatvorení dohody, vo forme výmenných listov, medzi Európskym hospodárskym spoločenstvom a vládou Austrálie, o dojednaní medzi Austráliou a spoločenstvom, pokiaľ ide o syr

text:
Dôležité právne oznámenie

|

31984D0560

Úradný vestník L 308 , 27/11/1984 S. 0054 - 0054 Fínske špeciálne vydanie: Kapitola 11 Zväzok 11 S. 0157  Španielske špeciálne vydanie: Kapitola 11 Zväzok 21 S. 0086  Švédske špeciálne vydanie: Kapitola 11 Zväzok 11 S. 0157  Portugalské špeciálne vydanie Kapitola 11 Zväzok 21 S. 0086

		Rozhodnutie Radyz 22. novembra 1984o uzatvorení dohody, vo forme výmenných listov, medzi Európskym hospodárskym spoločenstvom a vládou Austrálie, o dojednaní medzi Austráliou a spoločenstvom, pokiaľ ide o syr(84/560/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 113,so zreteľom na návrh Komisie,keďže počas obchodných rokovaní Všeobecnej dohody o clách a obchode (GATT) spoločenstvo uzavrelo dojednanie s Austráliou pokiaľ ide o syr [1];keďže s cieľom dosiahnuť ciele dojednania, niektoré ustanovenia musia byť zmenené a doplnené;keďže Komisia ohľadne tejto záležitosti viedla s Austráliou jednania a dospela k uspokojivej dohode s touto krajinou,ROZHODLA TAKTO:Článok 1Dohoda, vo forme výmeny listov medzi Európskym hospodárskym spoločenstvom a vládou Austrálie, o dojednaní medzi Austráliou a spoločenstvom pokiaľ ide o syr, sa týmto v mene spoločenstva schvaľuje.Znenie dohody je pripojené k tomuto rozhodnutiu.Článok 2Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo.V Bruseli 22. novembra 1984Za RadupredsedaJ. Bruton[1] Ú. v. ES L 71, 17.3.1980, s. 154.--------------------------------------------------